tomron87/hebrew-wikipedia-sentences-corpus huggingface dataset:
לאחר שיצא מהאי, הוא נישא לפנלופי ונולד להם ילד בשם צ'ארלי (על שם חברו שנהרג, צ'רלי פייס).
בעונה השישית הוחזר לאי בצוללת של צ'ארלס ווידמור בשל עמידותו הגבוהה בתנאים אלקטרו-מגנטיים קיצוניים.
חזר לאי בעונה השישית ועזב בתום העונה.
סעיד ג'ראח מגולם על ידי נאבין אנדרוס עונות
סעיד ג'ראח: נולד וחי בתכרית, עיראק ולקח חלק במלחמת המפרץ.
לאחר המלחמה עזב את עיראק.
במסגרת חיפושים אחר נאדיה, אהובתו האבודה, הגיע סעיד לסידני.
בסידני, סגר עסקה עם ה-CIA במסגרתה, יחבור לטרוריסטים מוסלמים ויסגיר אותם, ובתמורה יקבל מידע אודות מקום הימצאה של אהובתו.
לאחר שקיים את חלקו בעסקה, נמסר לו כי נאדיה מתגוררת בארצות הברית.
סעיד עלה על טיסת אושיאניק במטרה להגיע אליה.
על האי, סעיד הפך במהרה לדמות בולטת במחנה הניצולים.
סעיד בעל ניסיון צבאי בתפעול מערכות אלקטרוניות וכך היה יכול לתרום לניסיונות שונים ליצור קשר עם העולם החיצון.
לאחר היציאה מהאי, הוא התחתן עם נדיה.
אך היא נהרגת בתאונת דרכים קטלנית.
בן עזר לסעיד למצוא את הדורס וסעיד הפך להיות המתנקש של בן.
במהלך ה"תקרית" על האי בשנת 1977, הוא נפגע מירייה בה נפצע אבל הוגו והאחרים הצילו אותו.
לקראת סוף העונה השישית הקריב את עצמו על מנת להציל כמה שיותר מחבריו הניצולים ונהרג בפיצוץ הצוללת של ווידמור.
ג'ין סו קוון מגולם על ידי דניאל דיי קים עונות
ג'ין סו קוון: קוריאני במוצאו, בעלה של סון.
ג'ין נולד בכפר דייגים עני וגודל על ידי אביו.
בשל המקום ממנו הגיע, מעמדו של ג'ין בחברה נחשב לנחות.
בקוריאה, ג'ין התאהב בסון, בת למשפחה עשירה ממעמד גבוה.
הוא ביקש את ידה של סון מאביה וקיבל את ברכתו, אך בתמורה לכך נשכר לעבוד בשירותו בעבודות מפוקפקות.
עבודתו כשכיר תחת אביה המאפיונר של סון הביאה לערעור יחסי האמון בנישואיהם.
במסגרת עבודה שנשלח לבצע בארצות הברית, עלה ג'ין עם סון על המטוס של טיסת אושיאניק.
לאחר ההתרסקות התקשה ג'ין לתקשר עם הניצולים מאחר שהיה היחידי שאינו יודע לדבר אנגלית.
נישואיהם של ג'ין וסון המשיכו לעבור עליות ומורדות על האי אך בסופו של דבר, נראה כי נישואיהם קיבלו תפנית חיובית.
כאשר ג'ין נמצא על ספינת התובלה, הספינה מתפוצצת, אך ג'ין ניצל.
מאוחר יותר, הוא מצא את סויר וג'ולייט והוא הצטרף ליוזמת דארמה.
בעונה השישית חזר לאי המקורי בו התרסק המטוס מצא את סון לקראת סוף העונה השישית הוא וסון נהרגו בטביעה יחד בעקבות פיצוץ הצוללת של ווידמור, כשג'ין יכל לברוח ולהינצל, אך העדיף למות יחד עם אהובתו.
סאן וו-קוון מגולמת על ידי יוג'ין קים עונות
סון וו-קוון: אשתו של ג'ין.
סון נולדה למשפחה עשירה ממעמד גבוה בקוריאה.
אביה נחשב לאיש חזק מאוד ומאיים והיה שייך לפשע המאורגן.
כשהתבגרה, בחרה להינשא לג'ין על פני שידוך איכותי עם אייל מלונאות.
עם התפתחות הנישואים, הלך הקשר בין השניים והתערער עד שלפני העלייה על טיסת אושיאניק, לקחה סון שיעורי אנגלית בסתר ותכננה לברוח מבעלה לארצות הברית.
ברגע האחרון לפני הבריחה, חזרה בה.
לאחר ההתרסקות יצרה סון קשרים בסתר עם ניצולים אחרים, ביניהם מייקל וקייט.
לאחר שסוד בריחתה נחשף בפני ג'ין, היחסים בין השניים הגיעו למשבר שיא.
למרות זאת, זמן מה לאחר שכל הסודות והשקרים צפו על פני השטח, קיבלו נישואיהם תפנית חיובית מחודשת.
לאחר היציאה מהאי, היא מנסה למצוא את בן כדי להורגו עקב מות בעלה.
כשהיא מוצאת אותו, הוא אומר לה שג'ין נמצא על האי.
במשך העונה החמישית היא מחפשת את ג'ין על האי.
בעונה השישית מצאה את ג'ין ובסוף העונה היא נהרגה ביחד איתו.
בנג'מין ליינוס מגולם על ידי מייקל אמרסון עונות
בן הגיע לאי עם יוזמת דארמה עוד בהיותו ילד צעיר.
כבר בהיותו ילד, יצר קשר עם האחרים אשר זיהו קשר מיוחד בינו לבין האי.
קשר זה הוביל את בן להפוך למנהיג של האחרים 30 - 40 שנה מאוחר יותר.
בן פועל תחת אדם מסתורי בשם ג'ייקוב, שנחשב לאישיות גדולה ונחשבת בקרב האחרים.
אף על פי שבן סיפר שאף בן אדם על האי לא יכול לחלות בסרטן, גופו פיתח גידול קטלני בעצמו, דבר שגרם לפגיעה קשה באמינותו אצל האחרים.
בעונה הרביעית יצא מהאי ושכנע את אלו שעזבו לחזור.
רצח את ג'ון לוק באמצע העונה הרביעית ובסוף העונה השישית מונה למחליפו של ריצ'רד.
ג'ולייט ברק מגולמת על ידי אליזבת מיטשל עונות
ג'ולייט בורק (אליזבת מיטשל): חוקרת נחשבת בתחום הפוריות.
לפני הגעתה לאי, ג'ולייט חיה במיאמי, ארצות הברית.
במסגרת עבודתה, הצליחה להשיג תגלית משמעותית כשהצליחה לעבר את אחותה העקרה בהפריה מלאכותית.
ג'ולייט גויסה על ידי האחרים בשל כישרונה, במטרה לנסות ולפתור את הבעיות הרפואיות הפוקדות נשים אשר נכנסות להיריון על האי.
גרה עם סויר שלוש שנים ב-1977 לאחר שניסו לפוצץ פצצת מימן היא נהרגה בתקרית.
דניאל פאראדיי מגולם על ידי ג'רמי דייוויס עונות
<span style="color:#990000;">אחד מנוסעי אוניית התובלה
דניאל פארדיי: דניאל הוא אחד מצוות האנשים שמגיעים לאי בעונה הרביעית בבטנה של אוניית תובלה, כביכול על מנת לחלץ את ניצולי טיסת אושיאניק.
דניאל הוא פיזיקאי, ככל הנראה מעורער בנפשו.
סיבת גיוסו לצוות האנשים שהגיע לאי אינה ידועה.
שמו מבוסס ככל הנראה על שם הפיזיקאי מייקל פאראדיי.
ניסה לפוצץ פצצת מימן אבל נהרג בידי האחרים בשנת 1977.
שארלוט סטייפלס לואיס מגולמת על ידי רבקה מדר עונות
<span style="color:#990000;">אחת מנוסעי אוניית התובלה
שארלוט סטייפלס לואיס (רבקה מדר): אנתרופולוגית.
אחת מחברי הצוות שמגיע לאי בעונה הרביעית.
השיגה תואר לאנתרופולוגיה באוניברסיטת הרווארד.
סיבת גיוסה הספציפית לצוות אינה ידועה.
נהרגה בין מעברי הזמן בעונה החמישית.
מיילס סטורם מגולם על ידי קן ליונג עונות
מיילס סטרום: מגרש רוחות ובעל יכולת לתקשר עם המתים.
אחד מחברי הצוות שמגיע לאי בעונה הרביעית.
עוזב את האי בתום העונה השישית.
בון קארלייל מגולם על ידי איאן סומרהולדר עונות
בון קארלייל: מנהל חברת בת של העסק המשפחתי.
הוא טס לאוסטרליה במטרה להשיב את אחותו החורגת שאנון ועולה איתה על טיסת אושיאניק בחזרה לארצות הברית.
על האי מנסה בון להוכיח את יעילותו להישרדות הניצולים ולתרום בכל דרך שהוא יכול.
הוא מתחבר עם ג'ון לוק ועוזר לו במסעות הציד בג'ונגל.
בון נהרג לקראת סוף העונה הראשונה כאשר הוא וג'ון מוצאים אווירון-מים שתלוי מקצה של צוק, בון מטפס לתוכו ומוצא מכשיר-קשר אבל אחרי שהצליח ליצור קשר (עם הניצולים מזנב המטוס) המטוס נופל מהצוק.
בון שורד למספר שעות ונפטר עם המילים האחרונות שלא סיים לומר לג'ק "תאמר לשאנון שאני...".
שאנון רתרפורד מגולמת על ידי מגי גרייס עונות
שאנון רתרפורד: אחותו החורגת של בון, בעבר מורה לריקוד.
רימתה את בון וגרמה לו לחשוב שהיא במצוקה באוסטרליה ושהיא זקוקה לו שיבוא לחלץ אותה.
על האי שאנון מפתחת יחסים רומנטיים עם סעיד.
היא נורית בטעות על ידי אנה לוסיה בג'ונגל ומתה במקום בפרק 7 של העונה השנייה.
וולט לויד מגולם על ידי מלקולם דייוויד קלי עונות
וולט לויד: ילד בן 10, בנו של מייקל.
וולט חי את כל חייו עם אימו סוזן ואביו החורג, בריאן באוסטרליה.
עם מייקל, לא היה וולט בקשר מאז היותו תינוק.
כשהוא בן 10, אימו סוזן נפטרה במוות פתאומי.
בריאן לא רצה במשמורת על הילד ופנה למייקל שיבוא לארצות הברית וייקח אליו את המשמורת על וולט בעצמו.
מייקל הגיע לאוסטרליה ועלה עם וולט על טיסת אושיאניק בדרך חזור לארצות הברית.
לוולט יש כלב מזן לברדור בשם וינסנט אשר גם הועלה על המטוס.
על האי התהדקו היחסים בין וולט לאביו הביולוגי.
בסוף העונה הראשונה, נחטף וולט על ידי האחרים אשר הביעו בו ככל הנראה עניין מיוחד.
מייקל הצליח לשחרר את וולט מהשבי ולברוח איתו מהאי בסוף העונה השנייה.
מספר פעמים בסדרה הוגדר וולט על ידי אנשים שונים כ"מיוחד" ונרמז כי יש לו כוחות על טבעיים.
במהלך הסדרה נראית דמותו של וולט על ידי חלק מהשורדים וביניהם, שאנון, סעיד וג'ון לוק, אך לא ברור אם הוא באמת היה שם.
אנה לוסיה קורטז מגולמת על ידי מישל רודריגז עונות
אנה לוסיה: שוטרת במשטרת לוס אנג'לס.
לאחר שהתפטרה מהמשטרה בעקבות תקרית אישית, נשכרה על ידי כריסטיאן שפרד כשומרת ראש, ונסעה עמו לאוסטרליה.
בדרך חזרה לארצות הברית, עלתה על טיסת אושיאניק.
אנה לוסיה התרסקה על האי עם קבוצת הניצולים מזנב המטוס שנחשפה רק בעונה השנייה.
היא הפכה למנהיגת הקבוצה עד שהקבוצה התאחדה עם קבוצת הניצולים הראשית של הסדרה.
אנה לוסיה נורתה למוות על ידי מייקל.
ליבי מגולמת על ידי סינתיה וואטרוס עונות
ליבי: לפני הגעתה לאי, התאשפזה באותו בית המשוגעים בו התאשפז הרלי.
ליבי פגשה את דזמונד כשהוא השתחרר מהכלא, ונתנה לו את הספינה "אליזבת" שאיתה הוא הגיע אל האי.
על האי, טענה ליבי כי היא פסיכיאטרית אף על פי שמעולם לא הוכחה טענה זאת.
היא נמנתה עם קבוצת ניצולי החלק האחורי של מטוס אושיאניק ונורתה למוות על ידי מייקל לאחר שהייתה עדה מקרית לרציחתה של אנה לוסיה.
ליבי גם מופיעה הרבה פעמים בסיוטים של מייקל.
מר אקו מגולם על ידי אדווייל אקינו-אגבה עונות
מר אקו: סוחר סמים ניגרי, אשר חזר בתשובה והפך לכומר.
נשלח לארצות הברית מטעם הכנסייה ועלה על טיסת אושיאניק.
מר אקו נמנה עם קבוצת זנב המטוס, ונהרג על ידי המפלצת המסתורית של האי בתחילת העונה השלישית.
ניקי פרננדז מגולמת על ידי קייל סנצ'ז עונות
ניקי פרננדז: נחשפה רק בעונה השלישית אף על פי שהייתה חלק מקבוצת הניצולים עוד מהיום הראשון (לפי העלילה).
לפני ההתרסקות הייתה ניקי שחקנית בסדרה מוכרת באוסטרליה ובמקביל שדדה עם בן זוגה פאולו יהלומים בשווי 8 מיליון דולר.
ניקי עלתה על טיסת אושיאניק ביחד עם פאולו והיהלומים.
לאחר ההתרסקות, ניקי ופאולו הסתכסכו על בעלות היהלומים היקרים שבידיהם.
בעקבות הריב, הם מצאו את מותם בדרך טרגית כשנקברו על ידי שאר הניצולים אשר החשיבו אותם למתים, אף על פי שהיו רק משותקים.
פאולו מגולם על ידי רודריגו סנתורו עונות
פאולו: נחשף ביחד עם ניקי בעונה השלישית.
בן זוגה של ניקי ושותפה לשוד היהלומים.
מת ביחד עם ניקי במהלך העונה השלישית.
צ'ארלי פייס מגולם על ידי דומיניק מונאהן עונות
צ'ארלי פייס: כוכב רוק בלהקת רוק בריטית בשם "דרייבשאפט" ביחד עם אחיו, ליאם.
הלהקה של צ'ארלי התפרקה לאחר שחברי הלהקה ובראשם ליאם, הידרדרו לשימוש בסמים.
צ'ארלי הגיע לאוסטרליה במטרה לנסות לגייס את ליאם (שכבר נגמל מהסמים והקים משפחה) לחזור לסיבוב הופעות בארצות הברית.
לאחר שלא הצליח לשכנעו, עלה לבדו על טיסת אושיאניק.
על האי, הצליח צ'ארלי להיגמל מהסמים אף על פי שבהמשך הסדרה כמעט והתפתה מספר פעמים לחזור ולהשתמש בהם.
בעונה השלישית, סיפר לו דזמונד כי ראה חיזיון ובו צ'ארלי הולך למות.
בסוף העונה השלישית הנבואה התגשמה, כשצ'ארלי הקריב את עצמו במסגרת הניסיון ליצור קשר עם משלחת אונית התובלה.
מייקל דוסון מגולם על ידי הארולד פרינו ג'וניור עונות
מייקל דוסון: עובד בניין ואביו של וולט.
וולט עזב את מייקל בעודו תינוק ביחד עם אימו, סוזן, לאחר שזאת זכתה במשמורת עליו מפני שלא היו נשואים.
סוזן התחתנה עם עורך דין בכיר בשם בריאן והשלושה עברו לסידני בעוד מייקל נשאר בארצות הברית.
עשר שנים לאחר מכן סוזן נפטרה ובריאן, האב המאמץ, פנה למייקל שייקח איתו את וולט והסביר לו שהוא אינו מעוניין במשמורת עליו.
מייקל טס לאוסטרליה כדי לקחת את וולט והתרסק בטיסת אושיאניק ביחד איתו, בדרך חזור לארצות הברית.
לאחר ההתרסקות זכו וולט ומייקל להכיר אחד את השני והיחסים בין השניים התהדקו.
במהלך העונה השנייה הרג מייקל את אנה לוסיה וליבי כדי להשיג את בנו וולט.
אחרי שמייקל ווולט חזרו מהאי יחסם התערער מפני שמייקל סיפר לו על אנה לוסיה וליבי.
מייקל חוזר לאי במטרה לעזור לחבריו על האי, אך הוא נהרג כאשר הקריב את עצמו כשהתפוצצה הספינה של צ'ארלס ווידמור.
"האחרים" (ידועים גם בשמות "הם", "המקומיים" ו"העוינים") הם קבוצת אנשים שהייתה על האי ושימשו כיריבי הדמויות הראשיות, ניצולי הטיסה, בשלוש העונות הראשונות.
על פי היוצרים, הקבוצה הכילה בין 30 ל-40 אנשים כשטיסת אושיאניק התרסקה על האי.
המונח "אחרים" נטבע על ידי דניאל רוסו וניצולי טיסת אושיאניק אימצו אותו.
נראה כי לאחרים אין שם לקבוצה של עצמם אולם מנהיגם, בן ליינוס, תיאר אותם כ"החבר'ה הטובים".
בסביבות שנות ה-70 הוקמה "יוזמת דארמה" - גוף מסתורי בעל משאבים ניכרים.
היוזמה עסקה בפעילויות מחקר שמטרתן קידום האנושות.
היא גילתה את האי והחלה לחקור אותו ואת התופעות הייחודיות המתרחשות בו.
האנשים שגויסו לצוות הובאו אל האי בצוללת.
על האי הוקמו תחנות מחקר ובתי מגורים לעובדי היוזמה והתפתחה קהילת אנשים בעלת אורח חיים מודרני.
עם הזמן גילו אנשי דארמה כי באי מתגוררים אנשים שחיו עליו עוד לפני הגעתם.
הם כינו אותם "המקומיים" ו"העוינים" ובין שני הצדדים התפתחו יחסי מלחמה.
נראה היה כי אנשי דארמה אינם יודעים דבר על המקומיים ומקורם.
יום אחד הגיע העימות בין הצדדים לשיא: המקומיים הרגו את רוב אנשי היוזמה בהתקפת פתע שכונתה "הטיהור".
מיעוט מאנשי היוזמה חבר למקומיים לפני הטיהור ובכך ניצל.
בן ליינוס, אחד מאותם אנשים, היה למנהיג הקבוצה, שדניאל רוסו כינתה "האחרים".
לאחר הטיהור השתלטו "האחרים" על מתקני המגורים שאיישו אנשי דארמה ועל אמצעים טכנולוגיים של היוזמה כגון תחנות המחקר, הצוללת, וקשרי חוץ בין האי לעולם החיצון.
לפני הגעת דארמה לא ידוע על "האחרים" כמעט דבר ומוצאם המקורי הוא תעלומה.
יוצרי הסדרה אמרו כי יוזמת דארמה אינה קבוצת האנשים הראשונה שהגיעה לאי ו"טוהרה" על ידי "האחרים" וכי "האחרים" מורכבים כיום משאריות של קבוצות רבות שהגיעו לאי וטוהרו בעבר.
יוצר הסדרה, דיימון לינדלוף, השווה את "האחרים" לארצות הברית, שבמהלך השנים קלטה קבוצות שונות של מהגרים שהפכו להיות חלק מהרכב האוכלוסייה הטבעי שלה.
בהיתקלויות המוקדמות שלהם עם הניצולים בסדרה עטו "האחרים" מסווה של דמויות פרימיטיביות ופראיות.
במציאות, מאז ניצחונם על יוזמת דארמה, הייתה הקבוצה למתקדמת מאוד מבחינה טכנולוגית ובעלת משאבים וכוח רב.
"האחרים" קשים לאיתור ונמנעים מלהשאיר אחריהם עקבות.
הניצולים תופסים את פעולותיהם והתנהגותם כמניפולטיביות וזדוניות: הם חטפו ילדים שהגיעו לאי או נולדו בו, כמו בתה של דניאל רוסו, אלכס, שאותה אימץ בן כבתו, או אהרון, תינוקה של קלייר.
נראה כי האחרים חוטפים ילדים בשל קושי להוליד ילדים על האי.
מסיבה לא ידועה, כל אישה הרה על האי מתה לפני הלידה, בשליש האחרון של ההיריון, יש טענות כי אחוז הפוריות על האי גדול פי 5.
הקבוצה הראתה עניין באנשים שהגיעו לאי ונחשבים ל"מיוחדים" כמו ג'ון לוק, שהחל ללכת עם הגעתו לאי אף על פי שקודם לכן היה משותק בכל פלג גופו התחתון.
הרכב הקבוצה בהווה שונה מאוד מכפי שהיה בזמן "הטיהור".
רוב חבריה גויסו מחוץ לאי (כמו למשל ג'ולייט בורק) או צורפו לאחר שהיו כבר על האי (בהסכמה או באמצעות חטיפה).
במהלך ההיתקלויות שלהם עם ניצולי טיסת אושיאניק, הרגו "האחרים" (או תכננו להרוג) מספר ניצולים.
רבים מקבוצת ניצולי החלק האחורי של המטוס נחטפו על ידי האחרים כמה ימים לאחר ההתרסקות.
היריבות בין שתי הקבוצות הגיעה לשיא בקרב שהתרחש ביניהן במחנה החוף של הניצולים, ובו הייתה ידם של הניצולים על העליונה ומספר גדול מ"האחרים" נהרגו.
האחרים גרים במעין כפר פרברים מודרני.
מתחם המגורים מוקף בגדר סונארית המגינה עליו מכל פלישה של גורם זר על האי (כמו למשל העשן השחור המסתורי המשוטט באי).
המתחם נבנה במקור על ידי יוזמת דארמה והאחרים השתלטו עליו לאחר הטיהור.
בן (בנג'מין) ליינוס: מנהיג "האחרים".
הגיע לאי עם אביו שגויס ליוזמת דארמה.
כשהתבגר חבר לאחרים, והיה מהמעטים שעשו זאת מחברי דארמה, ובכך ניצלו מהטיהור.
מיד לאחר מכן, הפך למנהיגם.
האחרים נתנו אמון בבן כי סברו שבינו ובין האי קיים קשר מיוחד.
בן הוא אדם ערמומי היודע לשטות ולתמרן אנשים בקלות לניצול רצונותיו.
כאשר הניצולים מתרסקים על האי, נראה כי מתחילים להיווצר סדקים באמונם של "האחרים" בבן.
על אף שהוא מנהיג "האחרים" בפועל, ג'ייקוב, הנמצא בראש ההיררכיה של "האחרים", מעביר לו את פקודותיו.
ג'ייקוב (קולו של קרלטון קוז' בעונה 3, מארק פלגרינו בעונה 6): נחשב לגבוה ביותר בהיררכיה של האחרים.
"האחרים" מאמינים בג'ייקוב אמונה מוחלטת ומתייחסים אליו כאל אישיות גדולה ודגולה, אך גם כמאיימת.
הם כינו אותו מספר פעמים בסדרה בשם "הוא" ולא בשמו המפורש.
דמותו של ג'ייקוב עוטה מעטה מסתורין.
הוא גר בבקתה מעץ באזור מבודד על האי.
בעונה 3 נגלתה דמותו לראשונה לרגעים בודדים.
באותו הפרק ניתן היה לראות כי לא כל אחד יכול לראות או לשמוע את ג'ייקוב.
בעונה 6 רואים כי ג'ייקוב נולד על האי, חי בו במשך אלפי שנים ותפקידו הוא להגן על האי, עד שימצא מישהו שיחליף אותו בכך.
נרצח בסוף העונה החמישית על ידי בן.
מופיע בחזיונותיו של הוגו מדי פעם.
ריצ'רד אלפרט (נסטור קרבונל): אדם בכיר בהנהגת האחרים.
נראה פעמים רבות שותף עם בן בקבלת ההחלטות.
למרות זאת, הוא נמנה בין אלו שמאסו בהנהגתו של בן ופעל מאחורי גבו להדחתו.
ריצ'רד הוא אחד מהמעטים שחיו בקרב האחרים עוד מלפני הטיהור.
הוא הגיע לאי כעבד על סיפונה של הספינה "הסלע השחור".
לבקשתו, ג'ייקוב העניק לו מעין "חיי נצח", ולפיכך ריצ'רד אינו מזדקן כלל.
אלכס רוסו (טניה ריימונד): בתה של דניאל רוסו.
האחרים חטפו את אלכס מדניאל שלושה ימים לאחר שנולדה.
בן אימץ אותה לביתו ושיקר לה ואמר כי אמהּ מתה.
כשהניצולים מתרסקים על האי, אלכס היא בת 16. אלכס אינה מרגישה חלק מהאחרים וסולדת פעמים רבות מפעולותיהם הלא מוסריות ומאביה החורג בפרט.
אלכס מנהלת קשר רומנטי עם אדם אחר מהאחרים בשם קארל.
היא ביצעה מספר פעמים פעולות מרדנות נגד האחרים שהגיעה לשיא בכך שהזהירה את הניצולים דרך קארל, על התקפת פתע שהאחרים מתכננים לבצע נגדם.
אזהרה זאת עלתה לאחרים בחיים רבים שכן גורם ההפתעה שלהם בוטל.
לאחר שבן גילה את מעשיה של אלכס הוא מסר אותה בחזרה לדניאל, אמהּ.
בעונה הרביעית קימי - אחד מאנשי ספינת התובלה - רצח את אלכס לאחר שאיים על בן.
קארל (בלייק באשוף): נער בן גילה של אלכס וחברה.
קארל נראה כמי שחולק דעות דומות לשל אלכס בנוגע לאחרים והיה שותף לחלק מפעולות המרדנות שלה נגדם.
בן כלא את קארל בכלוב ועשה לו שטיפת מוח בחדר מבודד.
אלכס גילתה היכן קארל נמצא, שחררה אותו והבריחה אותו.
מאז, הסתירה אלכס את קארל מפני בן במחבוא, תוך כדי שהיא דואגת לו ומביאה לו מזון.
בן טען בפני אלכס שהוא עשה את כל מה שעשה לקארל כי לא רצה שיכניס אותה להיריון (דבר אשר היה מוביל למותה של אלכס).
בעונה הרביעית קימי ואנשיו רצחו את קארל ודניאל רוסו.
גאייני): טום הופיע רבות במפגשים בין הניצולים והניצולים חשבו בהתחלה כי הוא למעשה המנהיג של האחרים.
טום נהרג על ידי סויר בקרב על החוף בין האחרים לניצולים.
מיכאיל באקונין (אנדרו דיבוף): מיכאיל מתגורר באחת מהתחנות של יוזמת דארמה הנקראת בשם "הלהבה" - תחנה האחראית על הקשר עם העולם החיצון.
מיכאיל אמר על עצמו שהוא אוהב להתבודד ולכן בחר בתפקיד זה.
בסוף העונה השלישית, מיכאיל הקריב את עצמו במסגרת מילוי פקודות שנתן לו בן, והרג את צ'ארלי.
אית'ן רום (ויליאם מאפות'ר): ה'אחר' הראשון שנגלה לניצולים ולצופי הסדרה.
אית'ן היה הרופא של האחרים.
כשניצולי הטיסה התרסקו, הוא נשלח בפקודת בן להסתנן אליהם.
קצת יותר משבוע לאחר ההתרסקות, אית'ן חטף את קלייר ההרה במטרה ליילד את התינוק שייוולד לה ולהשאיר אותו אצל האחרים.
לאחר שבועיים אצל האחרים, קלייר הצליחה להימלט.
כשאית'ן שב למחנה הניצולים כדי לחטוף אותה בשנית, הניצולים ארבו לו וצ'ארלי הרג אותו.
גודווין (בראט קולן): כמו אית'ן, גם גודווין נשלח להסתנן לקבוצת הניצולים השנייה מטיסת אושיאניק שהתרסקה על האי.
קבוצה זו הגיעה מזנב המטוס שהתרסק בצידו השני של האי.
כמו אית'ן, גם גודווין נחשף על ידי קבוצת הניצולים השנייה ונרצח על ידי אנה לוסיה.
אף שהיה נשוי להארפר, גודווין ניהל רומן עם ג'ולייט.
דבר זה העלה עליו את חמתו של בן ליינוס, שחשק בג'ולייט, ולכן בן שלח אותו למשימת התאבדות בקרב ניצולי טיסת אושיאניק, במטרה להרחיקו מג'ולייט.
איזבלה: אישה בכירה מאוד בשורות האחרים.
בן כינה אותה "השריף" ותפקידה הוא לשמור על הסדר בתוך הקהילה של האחרים.
בוני וגרטה: צמד אשר עבד ביחד בתחנה תת-ימית של דארמה בשם "המראה".
בן שלח את בוני וגרטה בסודיות מוחלטת מכל שאר האחרים לעבוד בתחנה ולחסום באמצעותה כל שדר בין האי לעולם החיצון.
בוני וגרטה נהרגו על ידי מיכאיל בפקודתו של בן.
דני פיקט (מייקל באוון): 'אחר' שהופיע במספר היתקלויות עם הניצולים.
דני פיתח רגשות שנאה לניצולים לאחר שהניצולים הרגו את אשתו, קולין.
דני נרצח על ידי ג'ולייט.
פרייס: המפקד הראשי של הפעולות המבצעיות של האחרים.
נהרג על ידי הרלי בקרב על החוף בין האחרים לניצולים.
בי קלו (אפריל גרייס): 'אחרת' שלקחה חלק במספר עימותים בין האחרים לניצולים.
נרצחה על ידי מיכאיל לאחר שאמרה לו להרוג אותה.
הייתה הפסיכולוגית של ג'ולייט בורק כשהיא הגיעה לאי.
לא ידוע אם היא מתה או חיה.
גרטה (לאנה פרייה): חלק מיוזמת דארמה ועובדת בצוללת.
סקוט קאלדוול) וברנארד נדלר (סאם אנדרסון): זוג נשוי בשנות ה-50 לחייהם.
במהלך הטיסה ישבו יחד בחלקו הקדמי של המטוס.
מעט לפני ההתרסקות, הלך ברנארד לשירותים שבחלקו האחורי של המטוס וכך נפרדו השניים לשתי קבוצות הניצולים.
הם פגשו אחד את השני רק כאשר הקבוצות התאחדו.
לפני ההתרסקות הייתה רוז חולה סופנית במחלת הסרטן אך נראה שלאחר ההתרסקות הבריאה מן המחלה.
לאחר מעברי הזמן במהלך העונה החמישית, רוז וברנארד נעלמים.
לאחר מכן מתגלה שהם עזבו את שאר הניצולים בשביל לחיות בשקט ושלווה על האי במקום מבודד.
אדוארד מארס (פרדריק ליין): אדוארד הוא מרשל אמריקאי בתפקידו.
מארס ניהל אחר קייט מצוד ממושך והצליח לתפוס אותה באוסטרליה.
הוא העלה אותה על טיסת אושיאניק במטרה להשיבה לגבולות ארצות הברית.
כתוצאה מההתרסקות, נפצע ונהרג כמה ימים מאוחר יותר על האי.
סינדי צ'נדלר (קימברלי ג'וסף): דיילת טיסת אושיאניק.
נכחה בחלק האחורי של המטוס בעת ההתרסקות.
נחטפה על ידי האחרים ביום ה-48 לשהותה על האי.
הופיעה שוב בחיק האחרים ונראתה מרוצה ממקומה החדש.
נהרגה על ידי אנשיו של צארלס ווידמור עם כל האחרים.
ד"ר לסלי ארזט (דניאל רובאק): מורה בחטיבת ביניים.
גידל עכבישים וחרקים נוספים על האי בצנצנות, שאחר כך גרמו לשיתוקם של ניקי ופאולו.
נהרג מפיצוץ דינמיט בסוף העונה הראשונה.
סת' נוריס (גרג גרונברג): טייס המטוס.
נפצע בהתרסקות וקיבל זעזוע מוח.
נהרג בסיום הפרק הראשון של הסדרה על ידי מפלצת העשן של האי.
אהרון: תינוקה של קלייר, נולד על האי.
האחרים הביעו לא פעם עניין באהרון וניסו לחטוף אותו.
בנוסף, לפני ההתרסקות, הלכה קלייר למדיום אשר אמר לה שאם התינוק שיוולד לה יגדל בידיים אחרות מאשר שלה, גורלו יהיה רע ומר.
וינסנט: כלבו של וולט מזן לברדור רטריבר.
בראיין, אביו החורג של וולט, נתן לו את וינסנט במתנה כאשר וולט עבר לגור עם מייקל, אביו הביולוגי.
נעמי דוריט (מרשה תומאסון): אישה ממוצא בריטי שצנחה על האי בסוף העונה השלישית.
נעמי היא ראש צוות משלחת ה"לוחמים" ומפקדת המבצע שאליו הם נשלחו.
נרצחה על ידי ג'ון לוק.
פרנק לפידוס (ג'ף פאהי): טייס.
אחד מחברי הצוות המגיע לאי בעונה הרביעית.
פרנק היה הטייס של המסוק בו הגיעו חברי הצוות אל האי.
הוא היה אמור להיות במקור הטייס של טיסת אושיאניק שהתרסקה.
בא לאי בעונה החמישית שוב בטיסה מתוכננת שמתרסקת.
בסוף העונה השישית עוזב את האי.
רג'ינה (זואי בל): אישה הנמצאת בספינה של משלחת הלוחמים בלב האוקיינוס השקט.
התאבדה לאחר שהשתגעה, ככל הנראה מקלסטרופוביה שנגרמה בעקבות מיקום הספינה באמצע שום מקום בלב האוקיינוס.
ג'ורג' מינקובסקי (פישר סטיבנס): איש הנמצא בספינה של משלחת הלוחמים בלב האוקיינוס השקט.
ג'ורג' הוא איש הקשר בין הניצולים על אי לבין הספינה.
נהרג בעקבות התופעה המסתורית שפוקדת אנשים מסוימים בקרבה אל האי.
מרטין קימי (קווין דורנד): מוביל את צוות אנשי התובלה.
הוא הרג את דניאל רוסו, אלכס רוסו וקארל.
בסוף העונה הרביעית הוא נהרג על ידי בן.
דניאל רוסו (מירה פורלן): אישה צרפתייה אשר הגיעה לאי עם משלחת מדענים 16 שנים לפני התרסקות טיסת אושיאניק.
לטענתה כל חברי המשלחת מלבדה חלו במחלה קטלנית ומדבקת ומתו.
רוסו הגיעה לאי בהיריון מתקדם, ילדה את בתה על האי וקראה לה אלכס.
שבועיים בלבד לאחר הלידה לפי דבריה, חטפו האחרים את אלכס מידיה.
רוסו היא זו שהזהירה את הניצולים לראשונה מפני נוכחות אנשים נוספים על האי.
נהרגה ביחד עם בתה על ידי כוחותיו של צ'ארלס ווידמור.
קלווין ג'ו אינמאן (קלנסי בראון): קלווין היה מפקד בצבא ארצות הברית בזמן מלחמת המפרץ בעיראק.
לאחר מכן, עזב את הצבא והצטרף ל"יוזמת דארמה" אשר שלחה אותו למשימה מיוחדת בתוך האי בצוהר תת-קרקעי, נהרג על ידי דזמונד ביום בו התרסקה טיסת אושיאניק 815.
מפלצת העשן: מפלצת עשן/האיש בשחור היא בעצם האנטגוניסט הראשי של הסדרה.
במקור האיש בשחור הוא אחיו של ג'ייקוב, שתמיד חלם לעזוב את האי.
לאחר שאמו מנעה ממנו את האפשרות הזו הוא רוצח אותה, וג'ייקוב הופך את האיש בשחור למפלצת העשן.
היא יכולה להיראות כמו המתים, למשל היא נראתה כמו אביו של ג'ק שמת או כמו ג'ון לוק לאחר שבן הרג אותו.
לבסוף מפלצת העשן מתה לאחר שרצתה להשמיד את האי.
דוקטור כריסטיאן שפרד (ג'ון טרי): אביו של ג'ק שפרד.
כריסטיאן היה רופא, מנהל מחלקה כירורגית בבית החולים סבסטיאן הקדוש בלוס אנג'לס.
הוא פוטר מתפקידו לאחר שבנו ג'ק, דיווח על רשלנותו הרפואית במהלך ניתוח כושל שביצע באישה וגרם למותה.
כריסטיאן טס לאוסטרליה שם נפטר משתיית יתר.
ג'ק בנו הגיע לאוסטרליה, מצא את גופתו ועלה איתה לטיסת אושיאניק בחזרה לארצות הברית.
מאוחר יותר התגלה, כי כריסטיאן הוא גם אביה של קלייר - מה שהופך את ג'ק וקלייר לאחים למחצה.
פנלופי ווידמור (סוניה וולגר): אהובת ליבו של דזמונד ובת למשפחה עשירה ובעלת עוצמה.
לאחר שנתיים שחיו ביחד, דזמונד עזב את פנלופי בטענה שהוא לא ראוי לה.
גם לאחר שנפרדו, לא הפסיקו השניים לאהוב אחד את השני.
לאחר שדזמונד הגיע לאי, עושה פנלופי מאמצים גדולים לנסות לאתר אותו ואת האי עליו הוא אמור להיות.
צ'ארלס ווידמור (אלן דייל): איש בעל עוצמה רבה, אביה של פנלופי והבעלים של "תעשיות ווידמור".
צ'ארלס ווידמור הוא האיש העומד בראש אנשי אונית התובלה שמגיעה לאי בעונה הרביעית.
לטענת בן, צ'ארלס רוצה למצוא את האי ולנצל את תכונותיו המיוחדות למטרות כספיות.
צ'ארלס טוען שהאי שייך לו, ושהוא שלח את ספינת התובלה כדי להשיב את האי לשליטתו.
לאחר מכן מגלים שהוא היה פעם המנהיג של האחרים אבל בן גרם לו לוותר על התפקיד ומאז הוא היה מנודה מהאי.
בא לאי בעונה השישית ונרצח על ידי בן ליינוס.
אנתוני קופר (קווין טיי): אביו של ג'ון לוק.
קופר הוא רוצח ונוכל החי מהונאה של הסובבים אותו.
הוא הונה את בנו, ג'ון לוק, לתרום לו כליה במרמה.
מאוחר יותר, כשלוק חשף במקרה תרמית אחרת של קופר, קופר ניסה לרצוח את לוק ודחף אותו מבניין רב קומות.
לוק לא נהרג אבל הפך בעקבות המקרה למשותק.
בהמשך, הוא גם התגלה כ"סויר האמיתי" - הנוכל אשר גרם למות הוריו של ג'יימס פורד, אשר אימץ את שמו - "סויר", בעקבות האירוע.
נרצח על ידי ג'יימס פורד בעונה 3.
מת'יו אבדון (לאנס רדיק): דמות מסתורית אשר מופיעה החל מהעונה הרביעית.
מת'יו עובד עבור צ'אלרס ווידמור והקים עבורו את צוות החיפוש שהגיע לאי בעונה הרביעית.
בעונה החמישית הוא נרצח על ידי בן ליינוס בזמן שהוא משמש כעוזר לג'ון לוק בשליחותו של צ'ארלס ווידמור.
שרה שפרד (ג'ולי בואן): גרושתו של ג'ק שפרד.
דיאן ג'אנסן (בת' ברודיק): אמא של קייט.
בעונה הרביעית היא מבקשת סליחה מקייט, אך קייט לא סולחת.
נדיה יזים (אנדרה גבריאל): חברת הילדות של סעיד.
נרצחת על ידי אנשי צ'ארלס ווידמור.
ז'י לי (טוני לי): ניהל רומן עם סון.
הוא התאבד כשג'ין גילה על הרומן.
קאסידי פיליפס (קים דיקנס): חברתו של סויר.
סויר רימה אותה, והיא הסגירה אותו לכלא.
נולדה להם בת בשם קלמנטיין.
יימי (אדטוקאבוו מק'קורמאק): אחיו הצעיר של מר אקו.
הגיע לאי באמצעות המטוס הקל שהתרסק עליו עוד לפני שטיסת אושיאניק 815 הגיעה לאי.
איימי (רייקו איילסוורת'): כתבת הוליוודית.
אֲבוּדִים בַּמַּעְבָּדָה היא סדרת טלוויזיה אוסטרלית מסוגת הדרמה הקומית המספרת על שני בני נוער, טובי ואליזבת', שבטעות הפכו לגאונים מדעיים כתוצאה מפיצוץ במעבדה בבית ספרם.
בישראל שודרה הסדרה בערוץ הילדים ולאחר מכן בערוץ לוגי.
בזמן שהם מנקים את אקווריום הצפרדעים שבכיתת המעבדה בבית ספרם, טובי ג'ונסון ואליזבת' הוק גורמים בטעות לפיצוץ שהופך אותם לגאונים.
אליזבת' משתמשת בכוחה לרעה, כדי להשיג ציונים גבוהים, פופולריות ושליטה, ואילו טובי משתמש בכוחו בעיקר כדי למנוע מאליזבת' להשיג את מבוקשה ולעיתים כדי לעזור לחבריו, ראס ודינה.
במקביל, מנסים השניים לא לחשוף את סודם, והיחידים שיודעים על כוחותיהם הם חבריהם הטובים.
עם ההמצאות שאותם המציאו טובי ואליזבת' נמנות הינדוס דינוזאורים, יצירת חליפת ג'ודו שנשלטת בשלט רחוק, רקיחת איפור שמשתנה לפי מצב הרוח, תכנות כפפות שמנגנות בעצמן על גיטרה באמצעות שלט רחוק ובניית מתקן לייזר שמשגר אנשים ממקום למקום.
בפרקים האחרונים של העונה טובי ואליזבת' מתחרים ביניהם על השגת הנוסחה שגרמה לפיצוץ שהפך אותם לגאונים.
בעוד שניהם במעבדת בית הספר, טובי רוצה להשתמש בנוסחה כדי "למחוק" את גאונותם, ואילו אליזבת' לא מסכימה לכך ומנסה למנוע מטובי לעשות זאת.
לבסוף טובי מצליח, ושניהם שוכחים כל מה שקרה מאז הפיצוץ וגאונותם נעלמת.
העונה השנייה נפתחת בחזרה ללימודים, כשאליזבת' משיגה מחדש את נוסחת הגאונות, הופכת שוב לגאונה, ומוחקת את הזיכרון של תלמידי בית הספר ושל המורים מהאירועים שקרו שנה שעברה.
לרוע מזלה, טובי וראס לא שכחו את מה שאירע, וטובי הצליח להשיג בחזרה את גאונותו, ויחד עם בת דודתו של טובי, סאשה, שלושתם נלחמים שוב באליזבת', בעוד תלמיד חדש בשם ג'ק ביילי "מרחרח" סביבם כל הזמן, בטענה שהם גאונים.
במהלך העונה, אליזבת' התאהבה בטובי, ומנסה לכבוש את ליבו, לעיתים על ידי איומים עליו ועל אהוביו, בעוד טובי מאוהב דווקא בבחורה אחרת מכיתתו - ניקי ביילי, אחותו של ג'ק.
בסוף הסדרה, אליזבת' נחטפת על ידי קואלה ענקית שגדלה על ידי אקדח הגדילה שיצרה, אך ניצלת לבסוף על ידי טובי.
לא ברור האם לאחר מקרה זה השניים הפכו לזוג, או שהמצב ביניהם נשאר כפי שהיה לפני כן.
טובי ג'ונסון (אנדרה דה ואני): הפך לגאון מדעי לאחר שנפגע בפיצוץ במעבדת בית הספר.
חבריו הטובים ביותר הם ראס ודינה, אבל לאחר שדינה נוסעת לטיול מסביב לעולם מצטרפת לחבורה סאשה, בת דודתו של טובי.
טובי תמיד עוצר את מזימותיה של אליזבת'.
בעונה הראשונה התאהב בביאנקה ובשנייה נהיה לחבר של ניקי לאחר שהתאהב בה ממבט ראשון.
בסוף הוא ואליזבת' משלימים ומתוודים על משיכתם זה כלפי זו.
אליזבת' הוק (ברידג'ט נוול): תלמידה מצטיינת בבית ספרה, אך לא פופולרית.
כמו טובי, גם היא הפכה לגאונה כתוצאה מהפיצוץ במעבדת בית הספר.
היא משתמשת בגאונותה כדי לקדם את האינטרסים שלה.
עוזריה הם גארת' ווריטי, שאותם היא מנצלת למטרותיה השונות.
טובי הוא היחיד שמצליח לעצור בעדה מלהשיג את מטרותיה.
בעונה השנייה לאליזבת' היה רומן עם ג'ק, שהתגלה כניסיון של ג'ק להפוך לגאון.
באותה עונה מתגלה שהיא מאוהבת בטובי, ולבסוף הם ביחד.
ראסל "ראס" סקינר (בן שמידג): חברו הטוב של טובי.
אף על פי שראס הוא מפוזר, גרוע בלימודים ולוזר, טובי נהנה להיות חברו.
המאפיין העיקרי של ראס הוא האופטימיות הבלתי מוגבלת שלו.
בפרק 32 התגלה שאחד מאבות אבותיו הציל את שייקספיר כשהיה ילד.
בעונה השנייה ראס יוצא עם אמה, אך זורקת אותו.
דינה דמיריס (סאסקיה בורמיסטר): חברה טובה של טובי וראס.
בעונה הראשונה הספיקה לעזור לטובי פעמים רבות, ובין היתר ליצור רובוט בדמותה, בעזרתו של טובי, ולהתכווץ ולגדל זקן, בגלל אליזבת'.
התאהבה בשין אך לאחר תקלה ברובוט שלה היא נפרדה ממנו.
בעונה השנייה עזבה את בית הספר לאחר שנסעה עם הוריה לטיול מסביב לעולם.
וריטי מגוויר (אמה לאונרד): תלמידה לא מקובלת, וכתוצאה מכך מוכנה לעשות כל מה שאליזבת' תרצה, כדי להישאר בחברתה.
למרות זאת היא ילדה ערמומית וחכמה ששונאת "להתלכלך".
אוליבר מאוהב בה, אך כשהם ביחד תמיד אליזבת' או גארת' מפריעים להם.
בעונה השנייה הפכה למפלצת בגלל שיקוי שניסתה עליה אליזבת'.
גארת' קינג (ברוק סיקס): שכן של טובי והבריון של בית הספר.
הוא תמיד נהנה לעזור לאליזבת', כדי לקבל תמורה כלשהי או אחת מההמצאות שלה.
אויבו התמידי של ראס ונוהג להציק לו בכל הזדמנות.
סאשה ג'ונסון (גרתה לארקינס): בת דודתו של טובי.
הגיעה לבית הספר בעונה השנייה.
לאחר שנחשפה לסודם של אליזבת' וטובי היא עוזרת לטובי כנגד אליזבת'.
היא חברה טובה של ניקי וגם משחקת הוקי רולר.
במהלך העונה הפכה לזבוב, לראס, תקשרה עם בעלי חיים ושיניה נשרו בגלל אליזבת'.
הספורט האהוב עליה הוא רכיבה על סוסים.
ניקי ביילי (מתילדה בוקזקו): תלמידה חדשה בבית הספר "סנדי ביי" ואחותו של ג'ק.
משפחתה עשירה, היא אוהבת שחייה ובעלת ביטחון עצמי נמוך.
ג'ק ביילי (ניקולי ניקולאף): אחיה של ניקי ובחור ערמומי מאוד.
מגלה שמשהו לא כשורה כאשר רואה את גארת' מכווץ בובה בפרק הראשון של העונה השנייה.
מנסה לחשוף את סודם של טובי ואליזבת'.
לאט לאט נחשפים בפניו פרטים על הסוד וכאשר הוא מגלה אותו, גורם לאליזבת' להאמין שהוא מאוהב בה, כדי שתהפוך גם אותו לגאון.
ביאנקה (אניה טריבלה): בעונה הראשונה טובי התאהב בה ויצא איתה מספר פעמים.
תפקיד השיא שלה היה בפרקים האחרונים בעונה הראשונה, בה היא נחטפה על ידי אליזבת' ותפקדה כפיתיון לטובי.
אָבוּד בֵּין כּוֹכָבִים הוא מחזמר אמריקאי משנת 1949 מאת מקסוול אנדרסון (מילים) וקורט וייל (לחנים), המבוסס על ספרו של הסופר ולוחם זכויות השחורים בדרום אפריקה אלן פטון, "זעקי, ארץ אהובה".
המחזמר מספר על הכומר סטפן קומאלו, שבנו, אבשלום, נוסע לעיר הגדולה יוהנסבורג לחפש את מזלו.
הוא מסתבך שם ברצח ונידון למוות.
אביו נוסע ליוהנסבורג בניסיון שווא להצילו.
באחד השירים הידועים מופיעות המילים:
בישראל הועלה המחזמר בתיאטרון הבימה עם אהרן מסקין בתפקיד הכומר.
אַבָּא בַּר אַבָּא היה אמורא בבלי בדור המעבר שבין התנאים לאמוראים.
ידוע בכינויו אֲבוּהָּ דִּשְׁמוּאֵל על שם היותו אביו של שמואל.
נולד וגדל בנהרדעא למשפחת כהנים מיוחסת, ולמד שם אצל תנאים בבלים.
לאחר שבגר עלה לארץ ישראל ולמד תורה אצל רבי יהודה הנשיא.
לאחר מכן שב לנהרדעא והוכר כתלמיד חכם גדול ומנהיגה הרוחני של העדה.
עם תלמידיו נמנו שמואל בנו (שאף חולק עליו מפעם לפעם), מר עוקבא, ואף רב מתנה ורבי יוחנן מצטטים דברים שלמדו ממנו.
חבריו ובני דורו היו לוי, רב ואחרים.
נראה שלוי היה חברו הקרוב, עמו הוא למד והתפלל, ולאחר מיתתו אמר עליו דברי הספד מיוחדים.
לשמואל בנו, היה אח בשם פנחס, שלכאורה היה בנו של אבא בר אבא.
היו לו גם בנות, ומסתבר לכאורה כי גם רב שמן בר אבא היה בנו.
הוא האריך ימים וחי עוד בימי רבי יהודה נשיאה הראשון, שרחש לו כבוד רב.
אבא בר אבא היה רב ודיין בנהרדעא, וגם מארץ ישראל נשלחו אליו אגרות שבהן שאלות הלכתיות.
אף הוא נהג לשגר שאלות לארץ ישראל, אל רבי יהודה הנשיא.
היה עשיר גדול ובעל שדות, והיה משגיח עליהם ובודק את צורכיהם פעמיים ביום.
את פירותיו היה מוכר בתחילת העונה בזול, כדי לגרום להוזלת מחירי הפירות למשך כל השנה.
מסופר שפעם אחת השיב חמורים אבודים לבעליהם אף על פי שעברה יותר משנה מאז אבדתם, לפנים משורת הדין האומרת שבמקרה זה פטור המוצא מלהשיב כיוון שהמאבד התייאש.
זכה לגילוי שכינה ביחד עם חבירו לוי בעת שישבו בבית הכנסת שף ויתיב.
זכה לדבר גם עם מלאך המוות, שסיפר לו שאם לא היה חושש לכבוד הבריות - היה שוחט לגמרי את צווארו של כל מי שהוא הורג.
על זהירותו בענייני ממונות מסופר שפעם אחת רבי יהודה בן בתירא שלח לו שרוצה לקנות ממנו משי, וכשרבי אבא הגיע לנציבין (מקום מגוריו של רבי יהודה) לתת לו את הסחורה, ריב"ב אמר לו שהוא לא באמת התכוון לקנות ממנו, ולכן לא שלח לו מעות.
רבי אבא טען שרבי יהודה נאמן עליו גם בלי שקיבל ממנו ממון, ולכן נמנע מלמכור את המשי כדי לשומרו לרבי יהודה.
כששמע זאת רבי יהודה, ברכו שיצא ממנו בן גדול כשמואל הרמתי שנאמר עליו ().
לאחר זמן נולד בנו שמואל, מגדולי אמוראי בבל.
גם את בני ביתו הרגיל במצוות.
מסופר שהוא היה נותן לשמואל כסף לחלק לעניים כדי להרגילו במצוות.
באחת הפעמים שמואל סיפר לו שהוא ראה עני אחד אוכל בשר ושותה יין, אמר לו: אם כך - תתן לו יותר כסף ממה שאתה נותן לאחרים, כי כך הוא רגיל.
בפעם אחרת סיפר לו שמואל שראה באחד הבתים של העניים שולחן ערוך בכלי כסף וזהב, אמר לו: (משום שבזכות קיומם של הרמאים אין חובה לתת צדקה לכל עני, כי אפשר לתלות שהוא רמאי).
החמיר מאוד בהלכה גם לבנותיו.
הוא אסר עליהן לצאת לרשות הרבים בשבת עם חוטים צבעוניים שבאוזניהן, שמא יתירום כדי להראות לחברותיהן.
הוא אף אסר עליהן לישון זו אצל זו, ודאג לכך שיוכלו לטבול כהלכה.
היו מופקדים אצלו כספי יתומים, והוא שמר עליהם במסירות יוצאת דופן, יותר ממה ששמר על כספו שלו.
בזמן מיתתו שמואל בנו לא היה בקרבתו ולכן לא היה יכול לספר לו היכן הכסף של העניים נמצא.
כתוצאה מכך, התחילו להוציא על שמואל שם רע וקראו לו "בנו של גזלן כספי היתומים".
הגמרא מספרת שבשלב זה שמואל הלך לבית הקברות לדבר עם נשמות המתים.
לאחר דו-שיח קצר עם אביו, בו גילה לו שהוא (שמואל) הולך למות, סיפר לו שהטמין את הכסף שלו ביחד עם כספי היתומים, מתחת אבן הרחיים, כשכספי היתומים באמצע כספו כך שיש יותר סיכויים שכספו שלו ייגנב ולא כספי היתומים.
היוחסין משער שנקרא "אבא" כשם אביו, משום שאביו מת לפני קריאת שמו בברית מילה, ולכן קראו לו על שם אביו.
כינויו, "אבוה דשמואל", על שם בנו, אינו כינוי מקובל לאמוראים אחרים.
האגדה מספרת, שפעם, בהיותו רחוק מביתו לרגל מסחרו, פגשה אותו אשה ממדי והפצירה בו שישכב עמה תמורת סכום כסף גדול.
הוא התפלא על ההצעה, והיא השיבה לו, שנודע לה באמצעים מאגיים, שמהזרע שיצא ממנו באותו לילה יצא בן חכם מאוד.
כאשר שמע את התשובה, הזכיר שם קדוש והגיע לעירו נהרדעא בקפיצת הדרך.
באותו לילה שהה עם אשתו, ומכך נולד בנו שמואל.
לפנות בוקר חזר אבא בר אבא למקומו הקודם.
כשנולד שמואל טרם חזר אביו לנהרדעא, ובני העיר חשדו באשתו שבגדה בו.
לאחר תקופה חזר האב לעירו וטיהר את שמה של אשתו.
מאז והלאה, לשם הדגשת טהרת ייחוסו של שמואל, נקרא אביו "אבוה דשמואל".
יש המבארים את כינויו בכך ששמואל בנו היה מהאמוראים החשובים והידועים ביותר, וכבוד הוא לו שנקרא על שם בנו.
סיבה נוספת שנאמרה, שהשם "אבא" הוא שם נפוץ מאוד, וכדי לזהותו כינוהו "אבוה דשמואל".
הרב יחיאל הלפרין בספרו סדר הדורות מבאר כינוי זה ע"פ האמור בספר של הרמ"ע מפאנו, שאבא בר אבא היה גלגול הנשמה של שמואל הנביא, ובנו שמואל היה גלגול של שאול המלך.
פירוש ייחודי זה מסתמך על המדרש שהוזכר לעיל, שרבי יהודה בן בתירא ברך את אבוה דשמואל שיוולד לו בן גדול "כשמואל הרמתי", ועל הסיפור שלאחר מיתת אביו, שמואל בנו עלה לשמים ודיבר עם אביו.
הרמ"ע מפאנו מוצא קווים דומים בין סיפור זה לסיפור העלאתו של שמואל באוב על ידי שאול.
הוא מתייחס גם לסיפור האשה ממדי וטוען שהיא הייתה גלגול של אשת פוטיפר שניסתה לשכנע את יוסף לשכב עמה.
אבודים באפריקה היא מיני-סדרה קומית ישראלית, העוסקת בעולם האופנה הישראלי.
עונתה הראשונה צולמה באוגנדה שבאפריקה, ופרקיה שודרו בספטמבר-אוקטובר 2010 בערוץ yes Drama HD.
ב-1 בספטמבר 2013 עלתה לשידור העונה השנייה של הסדרה שנקראת אבודים באסיה, שמתמקדת בפרויקט נדל"ן מגלומני בשם "האני פאוור סיטי - 15 דקות מלב תל אביב".
בעונה זו הצטרף רועי עידן כיוצר נוסף ותסריטאי.
עונה 1 – אבודים באפריקה
סיפור העלילה של הדרמה עוסק בחברת אופנה ישראלית בשם "האני", שהקטלוג שלה מצולם מדי שנה במקום אחר בעולם.
בשנת 2010 נועד הקטלוג לצילום באפריקה, והפקת הקטלוג נאלצת להתמודד עם קשיי המקום, עם בעיותיהם של אנשי הצוות ושל הדוגמנים ועם אירועים בלתי צפויים אחרים.
עונה 2 – אבודים באסיה
לאחר עלילותיהם באפריקה הכוכבים כבר חזרו לארץ.
משפחת וקסלר קופצת לתוך עולם הנדל"ן.
אבל המעבר מטי שירטים לפנטנהאוזים לא עובר חלק: ה"האני פאוור סיטי" - פרויקט הדיור המגלומני מתוכנן להיבנות על בריכת חורף מעופשת ומעורר התנגדות של ארגונים ירוקים בלתי מתפשרים.
אדי מגלה שהוא והחברה מסובכים בפרשת שחיתות שאפשרה את תהליך הבנייה ומחליט להחזיר את בנו ארון מלימודי ה-MBA שלו בשווייץ כדי שישמש כמנכ"ל-קש של החברה במקומו עד שהעניין יתפוצץ.
במקביל, ממשיכים צליל ויניב לטפח את הזוגיות שלהם כאשר הם נאלצים לבלות יום יום בדירה לדוגמה בתוך קניון לסקרנים שבאים לקניות בסוג של גרסה מוקטנת של "האח הגדול".יניב עסוק בניסיונות לשווק את עצמו כזמר עולה / שחקן קולנוע.
צליל מצידה רוצה ילד, ומשכנעת את שלומצי להיות האם הפונדקאית שלהם – כשהיא לא יודעת שבינתיים שלומצי עסוקה ברומן סודי עם יניב.
אבודים באסיה זכתה בפרס המיני סדרה הטובה ביותר בטקס פרסי האקדמיה הישראלית לטלוויזיה לשנת 2013.
אדי וקסלר (צחי גראד) - המנכ"ל תאב הבצע והקומבינטור של חברת האופנה "האני" .
צליל רום מיתר (רותם סלע) - דוגמנית הבית המפונקת של חברת "האני", ואשתו של יניב.
יניב מיתר (עידן רפאל חביב) - דוגמן הבית של חברת האופנה "האני", ובעלה של צליל.
אהרון וקסלר (מעיין בלום) - בנו רפה השכל והלוזר של אדי וקסלר.
שלומציון "שלומצי" אברהם (שרון שטרק) - הארט דירקטורית המרירה והפרפקציוניסטית של חברת האופנה "האני".
אפרת וקסלר (עינת שרוף) (עונה 2) -אשתו הוולגרית והקולנית של אדי.
ליהי וקסלר (נעמי פרומוביץ') (עונה 2)- בתם הדורסנית של אדי ואפרת, אחראית לעניינים המשפטיים של המותג "האני".
מירון חן (עמית פרבמן) (עונה 2) - ראש "ארגון ירוק" המתנגד ל"האני פאוור סיטי" .
אסי פלורנטין(אורי פפר) (עונה 1) - הצלם היומרני של "האני".
מייקל חי ששון ואלון חג'ג' (מושיק גלאמין ויובל רז) (עונה ראשונה) - המאפר ומעצב השיער הגאים והרכלנים של קטלוג "האני".
שוקה פלד (יגאל עדיקא) (עונה 2) - אחיה הלא יוצלח של אפרת וקסלר, וסגן ראש המועצה שנענה לכל בקשה מופרכת של משפחתו.
אסטריד (לוקה שקד) (עונה 1) - דוגמנית מזרח אירופאית מצליחה אשר מגיעה מחו"ל במטרה להצטלם לקטלוג של "האני" באפריקה.
אלינה פיודורקובסקיה (ג'ני סמך) (עונה 2) - בת זוגו היפה של ארון משווייץ.
איאן פלאת' (דייוויד מילטון ג'ונס) (עונה 1) - צלם בריטי מתנשא אשר מחליף את אסי כצלם בקטלוג המתרחש באפריקה.
סולימאן אגאפה (פרינס ג'ואל אוקויו) (עונה 1) - הנהג המקומי שמדריך את צוות "האני" באפריקה.
אבודים בטוקיו הוא סרט דרמה עטור פרסים משנת 2003 בבימויה של סופיה קופולה.
בסרט מככבים ביל מארי וסקרלט ג'והנסון.
הסרט היה מועמד לארבעה פרסי אוסקר, שמתוכם הוא זכה בפרס אחד בקטגוריית התסריט המקורי הטוב ביותר.
בוב האריס, כוכב הוליוודי בגיל העמידה, מגיע לטוקיו על מנת להצטלם לפרסומת וויסקי יפני.
באותה העת מגיעה גם שרלוט, בוגרת מכללה צעירה, עם בעלה ג'ון, צלם סלבריטאים, למלון בו בוב שוהה.
שרלוט היא נשואה טרייה המרגישה לא בטוחה בנוגע לעתידה ובוב חווה משבר בזוגיות עם אשתו הנשואה לו כבר 25 שנים.
בכל יום בוב ושרלוט נתקלים זה בזו במלון ולבסוף נפגשים בבר המלון בלילה, כאשר שניהם לא מצליחים להרדם.
שרלוט מזמינה את בוב לבילוי איתה ועם כמה מחבריה המקומיים והם מבלים ערב מהנה בטוקיו וחווים חיי לילה ותרבות יפניים.
במשך הימים הבאים הקשר ביניהם מעמיק הם מבלים זמן רב יותר ביחד.
בשעה מאוחרת באחד הלילות, שניהם נשכבים זה לצד זה ומנהלים שיחה אינטימית בה שרלוט מספרת על צרותיה האישיות ובוב מספר על חיי הנישואין שלו.
בלילה הלפני האחרון של שהותו, כאשר בוב שותה בבר המלון, זמרת הג'אז המופיעה במקום ניגשת אל בוב ומפלרטטת איתו.
באותו הלילה הם שוכבים, ולמחרת בבוקר שרלוט דופקת על דלת החדר של בוב.
כאשר הוא פותח לה את הדלת היא מזמינה אותו לארוחת צהריים.
מחדרו של בוב נשמע קולה של הזמרת ושרלוט קולטת במהרה מה התרחש.
ארוחת הצהריים מתקיימת לבסוף בין בוב לשרלוט, אך היא עגמומית, מדכאת, ומלווה בוויכוח ביניהם.
מאוחר יותר, מופעלת אזעקת אש במלון ובוב ושרלוט יוצאים מחדריהם ונפגשים בכניסתו.
הם מיישבים את המחלוקת ביניהם ונפגשים פגישה אחרונה בבר המלון.
בבוקר יום חזרתו של בוב לארצות הברית שרלוט מגיעה אל לובי המלון.
בוב ושרלוט מנהלים שיחת פרידה וכל אחד הולך לדרכו.
כשבוב נוסע במונית בטוקיו בדרך אל שדה התעופה, הוא מבחין בשרלוט הולכת בין ההמון.
הוא מבקש מנהג המונית שיעצור ויוצא אל עבר שרלוט.
כשהם רואים אחד את השנייה הם מתחבקים ארוכות וחולקים ביניהם נשיקה.
בוב חוזר אל המונית והיא ממשיכה בנסיעתה.
ביל מארי - בוב האריס
פיורימו הייאשי - צ'ארלי בראון
אקיקו טייקשיטה - גברת קאווסקי
וגם בימויה ותסריטה של סופיה קופולה זכו לביקורות חיוביות, שהובילו לזכייתה בפרס אוסקר לתסריט המקורי הטוב ביותר ובמועמדות לפרס אוסקר לבמאי הטוב ביותר.
ביל מארי גם זכה לביקורות חיוביות ואף למועמדות לפרס האוסקר.
בתחילת ספטמבר 2003 הסרט הוקרן במספר מוגבל של בתי קולנוע, שבהם הסרט הכניס כמיליון דולר.
בסוף השבוע הראשון לצאתו של הסרט ברחבי ארצות הברית הוא גרף כ-4.1 מיליון דולר.
בסיכום הכנסותיו, הסרט הכניס למעלה מ-44.5 מיליון דולר בארצות הברית ולמעלה מ-75 מיליון דולר בשאר העולם, מה שמסכם את הכנסותיו בכ-120 מיליון דולר.
בהלכה, אֲבוּדָה מִמֶּנּוּ וּמִכָּל אָדָם הוא כלל בהלכות השבת אבדה, שלפיו אין חיוב להשיב אבדה במקרה שהיא נמצאה במקום שבו אין אפשרות סבירה להצילה משם, וזאת ללא תלות בקיומם של סימנים.
מקור ההלכה במקרא, לפי דרשת חז"ל:
מקור נוסף הוא בדברי רבי שמעון בן אלעזר:
הראשונים חלוקים בטעם דין זה:
יש אומרים שהוא דין ייאוש, כיוון שאבודה ממנו ומכל אדם הרי מתייאש ממנה.
דין נפרד: התורה התירה חפץ שאבוד ממנו ומכל אדם.
הרב דוב ליאור מתיר הורדת קבצים מכל סוג מהאינטרנט, בסוברו כי התכנים באינטרנט הם כמו אבדה ששטפה נהר, שהיא נחשבת כהפקר וברור שבעליה התייאש ממנה; אך ההיתר נוגע לשימוש אישי בלבד, ולא לשימוש מסחרי.
החולקים על הרב ליאור טוענים כי במקרה של הורדת קבצים כל אדם יכול להציל את האבדה, על ידי כך שלא יוריד את אותם קבצים.
בנוסף, בעל היצירה לא התייאש מאנשים שיקנו אותה באופן חוקי.
חלק מהחולקים, ובהם הרב יעקב אריאל, מגדירים הורדת קבצים כגזל ולא כאבדה.
אֲבוּדִים היא סדרת תיעודית בהנחיית צופית גרנט על אנשים המחפשים את קרוביהם.
צופית וצוותה יוצאים למסע חיפוש אחר הקרובים האבודים ומלווים את המשפחות עד לרגע הגילוי והמפגש.
המפגשים מנסים לאחד ולחבר בין בני משפחות שהופרדו זה מכבר (או שהקשר לא היה קיים מעולם).
בפרקים אחדים מושא החיפוש אינו בן משפחה, אלא איש משמעותי אחר בחייו של המחפש, כגון אדם שהציל את המחפש ממוות.
גרנט טסה ברחבי העולם כדי לאתר את הקרובים האבודים, לעיתים ללא קצה חוט.
התיעוד של המסע, נעשה לעיתים לאורך שנים, תוך ליווי הדמויות והכמיהה לאיתור, החל מן הרגע המכונן של ההחלטה לצאת למסע החיפוש והמחיר שבצידו, ועד לשלב האיתור והמפגש, באם מתקיים.
גרנט עצמה ציינה כי המוטיבציה שלה בסדרה הוא סיפורה האישי, שבו הופרדה מהוריה בגיל צעיר.
הסדרה זכתה בפרס האקדמיה הישראלית לטלוויזיה לסדרה העובדתית הטובה ביותר לשנת 2016. הסדרה שודרה בין 2011 - עד אמצע 2017 בשידורי רשת בערוץ 2, והחל מ-6 בנובמבר 2017 בערוץ 13.
וגם המשך סיפורם של דליה פרח וקאיש ואחיהם שאומצו, והפעם - המפגש עם האחות הבכורה קלאודיה שלא שותפה בדבר הגילוי, כיוון ששמרה על קשר עם האם הביולוגית.
פרק 3: "למה ויתרו עלי?" - אלונה שנמסרה לאימוץ ברומניה בגיל 4 על ידי אחותה, מחפשת אחר אחיה האובדים ואחר הסיבה שנמסרה לאימוץ.
פרק 4: חלומה של בטי - אחרי 42 שנה, בטי מחפשת בצרפת את אחיה האובד, אחרי שניתק הקשר ביניהם במריבה על רקע דתי, רק כדי לגלות כי הוא נפטר אחרי חיים של טרגדיה.
פרק 5: לבד מול כולם - אחרי 15 שנה, התאומים קארן וארי שנמסרו לאימוץ יוצאים לחפש בארץ את אחיהם למחצה ואת הסיבה שאומצו.
וגם סיפורו של עמי שמאתר את בנו אבי בארצות הברית, 30 שנה אחרי שחזר לחיפה מטיול ושהייה בארצות הברית, כשהוא מותיר אותו בן 1/2 שנה.
פרק 6: תקוות גדולות - עוד טרם עלייתו לארץ, ארקדי ראה את אביו פעם אחת בגיל שש ולפני 17 שנה.
הוא מחפש אותו בקירגיזסטן ופוגש אותו בפעם האחרונה לפני שזה נפטר.
וגם סיפורו של אורי שחק, טייס פנטום שנחשב למת במלחמת יום כיפור ומחפש אחר המתווך האירופאי, כומר הולנדי בשם יוחנן סנוק, שהציל את חייו בשבי.
פרק 1: מחפשת תשובה - תהילה שגדלה אצל סבתה מאחר שאמה לא הייתה כשירה לטפל בה, יוצאת לחפש בארץ ובצרפת אחר אביה שאותו מעולם לא פגשה.
פרק 2: תעלומה בגרמניה - לפני 22 שנה, בהיותה בת שנה וחצי אמה הגרמנייה של רחלי הלכה ולא שבה ואף נטשה גם את אחותה למחצה בת השש.
רחלי יוצאת למסע בעקבות אמה ואחותה האובדות.
פרק 3: הגילוי הדרמטי של מרינה - עד גיל 10 וחצי בהגיעה לארץ לפנימייה, גדלה מרינה בבתי יתומים ברוסיה.
היא יוצאת לחיפוש אחר אמה האובדת, אך דווקא ביום הגדול הדחייה מצד האם משבשת הכל.
פרק 1: ליסה מחפשת את אמא - ליסה מקהילת העבריים מחפשת את אמה האובדת באמריקה 29 שנים לאחר שהאם גורשה מישראל כשהיא מותירה את ליסה ואחותה הקטנה מאחור.
פרק 2: המפגש עם אבא - בת חן עלתה עם אמה לארץ בעליית שלמה ונותקה כך מאביה ומחפשת אותו באתיופיה אחרי 20 שנה.
וגם המשך סיפורה של ליסה - ליסה מספרת לאחותה על הגילוי.
פרק 3: בני נחטף מידי אמו - בני עלה לארץ עם אביו במבצע שלמה כשאימו נשארת מאחור מסיבה כלשהי.
הוא מחפש את אמו באתיופיה אחרי 20 שנה.
פרק 4: שירין חוזרת לאמה - לאחר 14 שנה, שירין שנחטפה על ידי אביה באוזבקיסטן, מתאחדת עם אמה אנג'לה, שנאלצה לעלות לארץ בלעדיה.
פרק 1: חוזרת לגיהנום - טניה שנחטפה ממולדובה לישראל בסחר נשים מחפשת את אמה 32 שנה אחרי שנטשה אותה.
פרק 2: המסע לעזה - סברי ולטיפה, זוג פלסטינים מעזה, מחפשים אחר בנם האובד מזה 33 שנה.
פרק 3: האב הנעלם - סוניה ושתי אחיותיה למחצה, אורטל וליטל מחפשות אחר אביהן האובד במאוריציוס.
פרק 4: חוזרת לאמא - המשך סיפורה של שירין שחזרה לאמה אחרי 14 שנה.
פרק 1: שומרת אחותי - 62 שנה אחרי שלא ראו את אחיותיהם, סימי שרה ויהודה דהן, שלושה אחים ממשפחה של 14 נפשות שעלתה לארץ ללא שתי אחיות, יוצאים למרוקו למצאן.
פרק 2: מסתבכים במרוקו - המשך המסע לחיפוש האחות במרוקו בעקבות רמזים על הימצאות האחות.
וגם סיפורן של נג'את ושתי בנותיה שמאז שהתגלה שהן יהודיות הן נמלטות מהגיהנום מצד הבעל ומשפחתו המוסלמית ומחולצות לישראל.
פרק 3: זהות אבודה - גלית חושדת מילדות שהיא מאומצת ויוצאת למסע בעקבות אביה ואמה הביולוגים בטג'יקיסטן.
פרק 1: בעקבות האם לפרו - מיגל, קלאודיה ומילי, שלושה אחים שמחפשים את אמם שנעלמה לפרו לפני 31 שנה, בעקבות אלימות במשפחה.
פרק 2: התעלומה עולה מדרגה - המשך המסע של שלושת האחים מיגל, קלאודיה ומילי לחיפוש האם בפרו.
פרק 3: ההסתבכות באתיופיה - יונסו שעלתה לארץ עם אביה בעליית הפלשמורה מחפשת באתיופיה את אמה שמסרה אותה לאביה בילדותה, על רקע תיבת פנדורה שנפתחת לפניה בהקשר של רצח ונקמת דם, ועל רקע אונס שיונסו עברה בילדותה.
פרק 4: איפה אבא שלי?
- חני מנסה לאתר בארץ מי היה יכול להיות אביה, על רקע זה שאמה הייתה חולת נפש.
פרק 5: בעקבות האח האבוד - אחרי 60 שנה, שלושת האחים אריה, מאיר וחנה מחפשים אחר אחיהם למחצה מאמם ניצולת השואה וחושפים גם סוד משפחתי על האונס הקבוצתי שאמם עברה בידי הגרמנים כשהייתה ילדה.
פרק 1: חילוץ באפריקה - מארי, פרי אהבתם של ישראלית ואפריקאי מהרפובליקה המרכז-אפריקאית רוצה להגיע לישראל לחיות ולאתר את אמה וזקוקה לחילוץ.
פרק 2: הילדה האמיצה - מישל מאתרת ברוסיה את אביה האובד שלא רוצה להימצא ולא מוותרת.
פרק 3: הגילוי המפתיע - יאנה מנסה לאתר ברוסיה את אביה חסר הבית ובדרך גם מגלה אח למחצה בבית יתומים.
פרק 4: מאחורי הקלעים - ריקי מגלה את הסוד שאמה הסתירה ממנה כל השנים על אביה בן המיעוטים וגם מאחורי הקלעים של סיפורי עבר.
פרק 1: הסודות של אבא - סוזנה ושלוש בנותיה, ברנדה ביאנקה וברברה, יוצאות לארגנטינה לחפש אחרי אב המשפחה בטו, שזכור כאב מסור עד שנעלם לפתע ביום אחד, לפני 32 שנה, כשהוא משאיר אותן בחובות ועם סימני שאלה לגבי חיים כפולים ועוקץ.
פרק 2: הדרמה מגיעה לשיאה - החלק השני של הסיפור של סוזנה ושלוש בנותיה.
בטו מאותר בארגנטינה עם משפחה חדשה.
משפחתו המקורית מפתיעה אותו ומתעמתת עמו עם המון כעס על העבר ובניסיון לקבל תשובות, וסוזנה האם מקבלת סוף סוף גט.
פרק 3: תודה לך, קוביאק - ישראל אורזך, ניצול שואה בן 90, יוצא למסע לחפש אחר גרמני בשם הרברט קוביאק, שהציל את חייו במחנה ריכוז ואותו חיפש כל חייו, כדי להגיד לו תודה לפני מותו.
לאחר מסע ארוך של תחנות בזיכרונות הנוראים שלו, הוא מגלה כי לא ניתן למצאו ושעליו להפסיק את חיפוש חייו.
פרק 4: תפנית מדהימה - ישראל אורזך יוצא שוב למסע חיפוש אחר אדם נוסף שהציל אותו ממוות בטוח, ברוך מייסטר, "זקן היהודים" במחנה ושלגבי אופיו יש עדויות סותרות.
במסע בעקבות נתיב הבריחה לארגנטינה לנאצים ומשתפי הפעולה איתן, הוא מגלה כי נפטר בגיל צעיר, אך מספיק לפגוש בבנו שעלה לארץ.
פרק 5: מגרוזיה באהבה - אביה של אירמה, נעלם לפני 42 שנה והותיר אחריו עדויות לאלימות וקשר לעולם התחתון.
למרות זאת, היא נחושה למצוא אותו ואת אחותה למחצה ומחפשת בגאורגיה וקנדה ומקומות נוספים, מגלה שנדודיו הובילו למותו בבדידות, אך מוצאת דווקא בארץ את אחותה למחצה.
פרק 6: סודות ושקרים - לוורוניקה ואמה רותי היה אב משפחה נפאלי שהיה דמות מסתורית עם עבר לא ברור.
כיום אחרי מותו הן מבקשות לגלות את דמותו האמיתית ואת משפחתו וחייו בנפאל, ומגלות חיים כפולים עם נשים מרובות בישראל ונפאל.
פרק 1: התעלומה המסתורית בברזיל - חלק א - ליאור, רחלי, גיל וחן שאומצו לישראל כחלק מסחר בילדים שהתקיים בשנות ה-80 בין כנופיות בברזיל וישראל, יוצאים לחפש את אמותיהם הביולוגיות בברזיל.
הם מגיעים להיינרט מארגן הדרכונים המזויפים, לביתה לשעבר של מריבל, שומרת התינוקות, וביתה הנטוש של ארלט הילו, סוחרת הילדים.
פרק 2: התעלומה המסתורית בברזיל - חלק ב ואחרון - במחלקת החקירות לסחר בבני אדם מובילים את ליאור למשפחה פוטנציאלית ולבדיקת ד.נ.א איתם, את גיל לאישה עם מספר זיהוי שהופיע ב"מסמכי האימוץ" לכאורה, אך רק רחלי מגיעה בעקבות רישום ביה"ח שבו נולדה לאמה הביולוגית יולנדה.
במסמכים של חן לא נמצא אף נתון אותנטי.
פרק 4: המסע של חיים אלפסי - אחיה למחצה של יסמין סידו, שגדל באימוץ, מחפש בדימונה אחר אבא בשם יוסי נחמני, שלפי המידע היחיד עליו היה עבריין והכה את נשותיו.
הוא מגלה אותו בדימונה כאיש מזדקן וערירי שחולה בסרטן, ושבמפתיע חיכה לו כל השנים, וגם אחים נוספים למחצה מנשותיו השונות.
פרק 1: אבודים במרוקו - פרק 1 - לפני 50 שנה במרוקו, אסתר, בתה התינוקת של מארי פרץ נחטפה בידי המטפלת המוסלמית ומשהקימה מהומה, שלושת הילדים האחרים נלקחו בידי רשויות הרווחה מטעם הקהילה היהודית, תוך האשמתה בסחר, הזנחה וטירוף.
במסע למרוקו, היא מתעמתת עם הקהילה וסימנים ראשונים לגבי אסתר, שחיה בשכונה בשליטת דאעש.
פרק 2: אבודים במרוקו - פרק 2 - צופית מצליחה לשים את ידה על תיק הרווחה שהוסתר ממרי, וממנו עולה כי שלושת הילדים נמסרו למשפחות יהודיות בצרפת, כשילדה אחת הופרדה למשפחה אחרת, וסימנים למעשים לא כשרים בתהליך.
ויקטור ושולמית שנמסרו לאותה משפחה מאותרים בישראל ומתאחדים עם אמם והאחים שנותרו בידיה.
פרק 3: אבודים במרוקו - פרק 3 ואחרון - ויקטור ושולמית ממשיכים בחיפושים בצרפת בעקבות האחות השלישית מתיק הרווחה, זרי.
במסמכים נוספים שמתגלים, ראיות למניע כספי, הפרדה מכוונת של זרי, ומידע שהוסתר מהמשפחות המאמצות.
כשזרי מאותרת, היא מגלה כמו אחיה, את האמת, שמעולם לא ויתרו עליה בשום מסמך ומתאחדת עם אמה ואחיה.
פרק 4: אבודים בלבנון - המסע מתחיל - בתקופה בה צה"ל ישב בדרום לבנון החליטה זינאב, מכפר מזוהה עם צד"ל, להימלט לישראל לאחר שאביה רצה לאלצה להתחתן עם גבר נכה והקשר נותק לחלוטין עם נסיגת צה"ל.
עיתונאית טורקייה נשלחת ליצור קשר עם בני משפחתה של זינאב ולשכנע אותם לבוא ולפגוש אותה בטורקיה ומסתבכת.
פרק 5: אבודים בלבנון - החלק השני והאחרון - העיתונאית הטורקיה משוחררת מחקירת חזבאללה ומשפחתה של זינאב, שחלקם כנראה כבר מעורב בארגון, מבקשת דרכה הוכחות מצולמות לסיפור שזינאב מתגוררת עכשיו בטורקיה, ולבסוף, רגע אחרי שהסכימו לפגישה שם, מסכימים לדבר איתה רק בווידאו-צ'ט, ולשמור כך על קשר.
פרק 1: ליבי מחפשת את הוריה האבודים ברוסיה - ליבי נולדה בשם לובה ברוסיה וגדלה עם אמא אלכוהוליסטית שזכור שעסקה בזנות ואחותה עד גיל 5 וחצי, עד שהוצאה לבית יתומים ומשם אומצה לישראל.
היא יוצאת במסע אל עברה אותו מחקה מזכרונה ומגלה את אביה הביולוגי, ז'ורבה יבגני, אדם חסר בית ואסיר משוחרר, אך כזה שחיכה לה כל השנים.
פרק 2: כנגד כל הסיכויים, האם ליבי תמצא את אמא?
- המשך המסע של ליבי.
בחיפוש אחר אמה ילנה ליבי מגלה שהיא הביאה עוד חצי אח ואחות אחריה שגם הם נלקחו מאמם לאימוץ, וכשהאם מאותרת היא פוגשת בה ומגלה שהיו לה חיים נורמטיביים עד שהיא נאנסה באכזריות על ידי חמישה גברים והידרדרה לאלכוהול וחיים לצד גברים מכים.
פרק 3: סיגי במסע בעקבות אביה ובעלה - סיגי גדלה על סיפור שאביה הארגנטינאי נהרג בשבי, אך גילתה בבגרותה שלמעשה נעלם מרצונו.
בפרק חיפוש אחר אביה מריו בדרום, אך רגע לפני המפגש עם משפחת הנפטר, מתבררת טעות בזיהוי.
תוך כדי מתעורר רצון לחיפוש אחר הגרוש האלים קלאדיו שנעלם לארגנטינה לפני 16 שנה והשאיר אותה בחובות.
פרק 4: סיגי מחפשת את בעלה ואביה בארגנטינה - חלק 2 - סיגי וילדיה טל ושני ממשיכים את המסע בעקבות האב בארגנטינה ומתברר כי דפוס הנוכל והאב האלים המשיך גם עם המאהבת שאיתה ברח, והם פוגשים את האחים למחצה.
משם הם מגלים את מקום הימצאו של האב עם אישה שזה עתה נישא לה ומתלבטים אם להיפגש ולהתעמת איתו.